JohanHeinsen/ENO huggingface dataset:
Ribe Stifts Adresseaviser, 1848-08-22
Jfølge Vedkommendes Reqvisition bliver Torsdagen den 31. dennes, Formiddag Kl. 9, i St. Catharinæ Sogns Præstegaard her i Byen afholdt offentlig Auction over en Deel Bohave, bestaaende af Divaner, Borde, Stole, Skabe, Speile, Sengesteder, en Skriverpult, Glas, Porcellain, Kjøkkentøi, nogle historiske og theologiske Bøger m.m., hvilke Dagen forud kunne tages i Øiesyn paa Auctionsstedet. Jøvrigt fortsættes Auctionen den samme, eller, om fornødent gjøres, den paafølgende Dag paa Raadstuen ligeledes over en Deel Mobilier og Bohave af lignende Slags. En Fjællevogn sælges ved samme Leilighed. Lysthavende indbydes. Ribe Byefogedcontoir, den 19. August 1848. Stricker.
Ribe Stifts Adresseaviser, 1848-08-22
Bekjendtgjørelse. Jfølge tagen Beslutning paa Skiftet efter afgangne Gaardeierske Dorthe Jensdatter og hendes Universalarving, Jens Terkelsen af Jedsted, agter man, hvis antageligt Bud kan opnaaes, underhaanden at bortsælge den Stervboet tilhørende haderslevhusiske Eng, Midtenge kaldet, der udgjør en Parcel af Andreas Petersens udstykkede Gaard i Jedsted, hvilken Parcel er boniteret til og af Areal omtrent 3 Tdr. 4 tosextendedeel Skp. Paa Grund heraf anmodes de, der maatte ønske at kjøbe bemeldte Engparcel, om at henvende sig her paa Contoiret. hvor nærmere Underretning om Betingelserne for Salget kan erholdes. Riberhuus Birks Contoir, den 19. August 1818. Stricker.
Ribe Stifts Adresseaviser, 1848-08-22
Auction paa Vester Herreds Forstrand, Efter Vedkommendes Begjering afholdes Auction over en betydelig Deel Skibsvrag af ege og fyrre Tømmer, 3 Skibsbaade, Seil, Tougværk, Kjettinger, Master, Skibsblokke, Søetønder, og en stor Deel Kobber- og Jernbolter, med flere forskjellige Skibsredskaber, tildeels henhørende til det udfor Blaavandshuk, d. 20. f. M. strandede Fregatskib Chieftain. Auctionen afholdes saaledes: Mandagen den 28.) dennes, hver Dags Formiddag Tirsdagen den 29.) Kl. 9 paa Blaavand, samt Onsdagen den 30. dennes om Morgen Kl. 8. i Veiers, og derefter samme Dag i Grærup, Børsmose, Kjergaard, Hennegaard og Honstrup Stranddistricter. Conditionerne erfares paa Auctionsstederne. Lysthavende indbydes. Herredscontoiret i Varde den 9 August 1848. Stephensen.
Ribe Stifts Adresseaviser, 1848-08-22
Alle og Enhver, som maatte have Noget at fordre i Stervboerne efter: 1) Mariane Jensdatter af Himmerighuus i Bøvling Sogn, Huusmand Niels Olesen Smørpoths Hustrue; 2) Jndsidder Jver Jversen Pallesgaard af Lille Humlum i Resen Sogn; 3) Strømpevæver Stephen Jensen Nørre-Torp af Møborg Sogn, død i Horsens; 4) Jndsidderske Else eller Ellen Christensdatter. Enke efter Poul Milqvorfen af Grummesgaard huus i Nørre-Nissum Sogn, indkaldes herved med 12 Ugers Varsel til for mig som Skifteforvalter at anmelde og beviisliggjøre deres Krav. Skodborg og Wandfuld Herreders Contoir i Lemvig, den 10. August 1848. J. C. Voigt.
Ribe Stifts Adresseaviser, 1848-08-22
Min nuværende Beboelsesleilighed i Nørreportsgaden er til Mikkelsdag Flyttetid at faa i Leie Ribe, d. 14. Aug. 1848. sk. Teutsch.
Ribe Stifts Adresseaviser, 1848-08-25
Ribe. Stifts Avis og Avertissements-Tidende. Udgivet af Chr. sal. Hyphoff, redigeret af E. Hyphoff. No 102. Fredagen den 25. August.
Ribe Stifts Adresseaviser, 1848-08-25
Udenlandske Efterretninger. Kongen af Preussen og Rigsforstanderen have begge bivaanet Jubelfesten i Köln i Anledning af Dombygningen og ere begge blevne meget feterede, men i Dusseldorf er det kommet til Slagsmaal mellem Borgere og Soldater, fordi Borgervæbningen vægrede sig ved at modtage Kongen med Høitidelighed.
Ribe Stifts Adresseaviser, 1848-08-25
Jtalien har Radetzky afsluttet en 45 Dages Vaabenstilstand med Carl Albert, ifølge hvilken Jtalienerne skulle rømme Venedig, Fæstningerne Pesche ra, Osoppo, Piacenza samt hele Modenas og Parmas Gebeet, ligesom ogsaa den sardiniske Flaade skal forlade Triests Havn; Underhandlinger og Fred ere allerede i Gang under Englands og Frankrigs Mægling. - De romerske Kamre have besluttet at stille en Armee paa Benene paa 24000 Md. og indkalde en fremmed General.
Ribe Stifts Adresseaviser, 1848-08-25
Fra Jrland har man Efterretning om, at de fleste Anførere for Oprøret ere blevne arresterede. – Den berømte Romandigter Marryat er død.
Ribe Stifts Adresseaviser, 1848-08-25
Indenlandske Efterretninger. Af de danske Gesandtskaber skulle følgende ind dages: Gesandtskabet i Konstantinopel, Rio Janeiro og ved de italienske Hoffer, ligeledes General-Konsulatet i Marokko. Gesandskaberne i Brussel og Haag skulle henlægges under Bestyrelsen af een Ministerresident, hvilket ogsaa skal være Tilfældet med Gesandskaberne i Madrid og Lissabon. B. T. gjør opmærksom paa, at Staten derved vil vinde en aarlig Besparelse af 114,500 Rbd.
Ribe Stifts Adresseaviser, 1848-08-25
Ved allerhøieste Resolution af 29de Juli er det allernaadigst bestemt, at i Anledning af Jndførelsen, af den statsvidenskabelige Examen skulle tvende nye Lærrestole, een i Statsoeconomi og een i Statistik, oprettes ved Kjøbenhavns Universitet.
Ribe Stifts Adresseaviser, 1848-08-25
Jfølge Bekjendtgjørelse fra Kultusministeriet er Prof. extraord. ved Kjøbenhavns Universitet, Dr. J.N. Madvig, allern, beskikket til under Navn af de lærde Skolers Undervisningsinspektør, deels at udføre Kontollen ved Afgangsexamen ved de lærde Skoler og deels ved aarlige Besøg af de nævnte Skoler at føre et stadigt Tilsyn med Undervisningen i disse og deres Tilstand i det Hele.
Ribe Stifts Adresseaviser, 1848-08-25
J Anledning af Forholdene i Vestindien har Statsraadet besluttet: at der overdrages forhenværende Gouvernør over de ostindiske Establissementer, Etatsr. Hansen, det Hværv, at begive sig herfra til de danske vestindiske Øer for at reorganisere Forholdene sammesteds; et Patent stadfæster den skete Emancipation og overdrager ham den høieste loca Autoritet over alle 3 Øer, navnlig til at ordne de nye Forhold ved provisoriske Bestemmelser under de finitiv allerhøieste Approbation; han instrueres af Ministeriet i denne Henseende, dog ikke i saadan Detail, at det herved bliver ham vanskeligt at i værksætte det efter de locale Forhold Nyttigste og Retfærdiste; hans Jnstrux paalægger ham tillige at gjøre Forslag til en Simplifikation i Bestyrelsen, og en Reduction af Embedsklassen og dennes Gagering, saavidt Forholdene kunne tillade dette, overbovedet til en Omorganisation af den kollegiale Administration; det paalægges ham endvidere i Forening med en ham ledsagende juridisk Embedsmand at undersøge Generalgouvernørens og overhovedet Embedstandens Forhold til de stedfundne Begivenheder og derom indberette til Ministeriet; endelig udsendes med ham en Orlogsbrig og en militær Styrke af 200 a 400 Mand, hvorom Ministeriet vil havde at afhandle det Fornødne med Finants Krig og Marine=Ministeriet; hvorhos Hs. Majestæt allernaadigst har bemyndiget Handelsministeriet til at modtage alle, til hvilkensomhelst Bestyrelsesgreen henhørende Beretninger og Forslag fra Kolonial=Administrationen, istedetfor at disse hidtil, efter deres Art, ere indgaaede direkte til de respektive Kolleger, dog saaledes, at Handelsministeriet maa Jntet beslutte eller foreslaa, uden efter forudgaaet Forhandling med vedkommende Ministerium.
Ribe Stifts Adresseaviser, 1848-08-25
"Times af 15de August har en ledende Artikel om de italienske og danske Forhold, hvoraf vi meddele Slutningen, som angaaer de sidste. - General Cavaignaes Manifest berører en anden Gjenstand, med Hensyn til hvilken det glæder os at finde, at Frankrigs og Englands Hensigter staae selv i en endnu inderligere Overeensstemmelse end Tilfældet kan være med de italienske Forhold. Han erklærer, at paa Kampen i de danske Hertugdømmer maa der gjøres en Ende, at det tydske Parlaments første Handling burde være at slutte en Overeenskomst, som kun alt for længe er bleven forhalet. Den franske Regering har i Frankfurt og London givet at forstaae, at hvis Krigen bliver fornyet ved Frankfurterforsamlingens indiskrete Jver, og hvis nye Angreb blive rettede mod Danmark, saa vil Frankrig være fuldkommen beredt paa i Forening med England at foretage en saadan væbnet Demonstration, der maa gjøre en Ende paa Krigen og opretholde den danske Krones fulde Rettigheder. Denne Meddelelse har i Frankfurt havt til Følge en forøget Jver for Vaabenstilstandens Afslutning. Det er ydmygende at bringe i Erfaring, at efter tre Maaneders frugtesløse og abortive Mæglingsforsøg er Udsigten for os til en endelig Afgjørelse af disse Tvistigheder given os, ikke af vor egen Udenrigsminister, men af en fransk Republikaner, General Cavaignat, som træder op for at opretholde den danske Krones Rettigheder, for at fordømme dens oprørske slesvigske Undersaatter, og fører det Sprog til Tydskland, som vi burde have ført for flere Maaneder siden. Vi haabe i det mindste, at dette Exempel ikke vil være spildt paa Lord Palmerston, og at ei blot en Vaabenstilstand vil blive undertegnet i Danmark, men at ogsaa en Fred vil blive sluttet der under de to Magters Anspicier, som garanterede Danmark Besiddelsen af Slesvig for mere end eet Aarhundrede siden. General Cavaignacs bestemte og ligefremme Handlemaade i dette Spørgsmaal gjør hans Regering Ære og viser, at paa samme Tid som den franske Republik respekterer Andres Rettigheder og afholder sig fra Krig, vil den dog ikke ustraffet taale Brud paa Rettigheder eller andre Nationers fortsatte Krigsførelse. (Fdl.)J Hamborgske Blade fra i Torsdag, hedder der, at Understatssecretæren i det tydske Udenrigsministerium Mar von Gagern er ankommen fra Frankfurt til Hovedkvarteret for at tage virksom Deel i Underhandlingerne om en Vaabenstilstand med Danmark.
Ribe Stifts Adresseaviser, 1848-08-25
"Alt tyder hen paa, hedder det fra Apenrade af 15de ds., at Afslutningen vil finde Sted og som en Følge heraf have heller ingen videre Troppemarscher mod Norden funden Sted. Foranlediget herved, hedder det fra Kiel, har den provisoriske Regering stillet Andragende til den slesvig-holsteenske konstituerende Forsamling at adjournere sig paa 4 Uger. –
Ribe Stifts Adresseaviser, 1848-08-25
Af tydske Tropper er der hidtil til Altona kun ankommen den frankfurtske Bataillon og 2000 Mand dessauske Tropper, som ere blevne indkvarterede i Altona; man venter de badenske Tropper. J Blankenese og Wansbeck er der udbrudt alvorlige Uroligheder, og man var nødsaget til at lade Tropper komme fra Rendsborg. De øvrige Efterretninger fra Hertugdømmerne trænge ikke til hurtig Meddelelse, Fregatten "Bellona, var ankommen ved Elben, Blokaden er begyndt den 15de og Terminen for de neutrale Skibe til at løbe ud er ansat til den 30te.
Ribe Stifts Adresseaviser, 1848-08-25
Af et Brev fra Red. Fischer, dat. Sønderborg d. 17. ds. "Jmorges hørtes her fra Kl. 2 1/2 til 5 en stærk Kanonade i sydvestlig Retning, og op paa Dagen erfaredes, at den hidrørte fra en haardnakket Kamp, som den ved Holdnæs stationerte Korvet Najaden har havt med nogle paa Kysten af Flensborg Fjord opkastede Batterier. Tydskerne havde om Natten efter Sigende bragt 12 Kanoner derned, og begyndte ved Daggry at fyre paa Korvetten fra en ved adskillige Høie dækket Stilling. Korvettens Jld bragte omsider de fjendtlige Kanoner til Taushed. Fjendens Tab vides ikke, men har rimeligviis været ikke ubetydeligt. Af Korvettens Mand skab faldet 2 og 1 blev haardt saaret, idet Armen blev afskudt heelt oppe ved Skulderen. – Efter Sigende skulle omtr. 30,000 Md. tydske Tropper staae i Egnen mellem Aabenraa og Flensborg. Gen. Wrangel har endnu sit Hovedkvarter i Aabenraa og logerer selv hos Amtmanden paa Slottet. J Aabenraa ere adskillige Borgersønner blevne udtagne til Krigstjeneste, og have erholdt befaling at være marschfærdige paa første Bud. Der skal være udsat en Præmie af 5 Dal. Cour. for hver Flygtning, der bringes tilbage. – J Flensborg rører sig en stærk Opposition imod det tydske Herredømme. Handels foreningen har udfærdiget en vakker Erklæring til Frankfurterne, hvori der, i Overensstemmelse med Protesten fra Als, udtales den faste Villie at ville forblive ved Danmark os.v. Nane Jürgensen skal under Discussionen have forsøgt paa sædvanlig brutal Maade at gjøre sin Mening gjældende, og blev ganske rasende, da der ved Afstemningen viste sig ikkun 10 tydsksindede Semmer imod de henved 60 dansksindede. Der tales ogsaa om, at en Deel danske Søfolk og Andre fornylig havde foretaget et Optog langs Skibsbroen med det danske Flag og under Afsyngning af en dansk Nationalsang. Men de tydske Herrer kom paa Benene, og nogle af Deeltagerne i Toget maatte unddrage sig Straffen, ved Flugten.
Ribe Stifts Adresseaviser, 1848-08-25
Den officielle Rapport om "Najadens" og to Kanonbaades Affære ved Holnæs stemmer i det væsentlige med ovenstaaende Beretning.
Ribe Stifts Adresseaviser, 1848-08-25
Man kan gjøre sig et Begreb om hvorledes Slesvigholstenerne behandle dansksindede Mænd, naar man erfarer, at den hæderligt bekjente dansksindede Kjøbmand Jochimsen i Flensborg, der er Formand for den Flensborg-Husum-Tønninger Jernbanekommittee og iøverigt bekjendt ved sine Handelsforbindelser i Jylland og paa Øerne, er sat under Politiets Opsyn og ikke tør forlade Byen videre end i 1/3 Miils Omkreds. Hver Aften Kl. 8, hedder det i Meddelelsen, har han nu i 3 Maaneder maattet indfinde sig paa Politikammeret, for at de der kunne see, at han ikke er løben bort! (Hors. Av.)
Ribe Stifts Adresseaviser, 1848-08-25
Stormen den 9de har anrettet megen Ødelæggelse paa Elben, hvor mange Skibe er strandede. Vore 2 Fregatter, Gesion og "Thetis", have holdt det krydsende under Helgoland og vare i god Behold.
Ribe Stifts Adresseaviser, 1848-08-25
En Svensker, som nylig har været paa Als, beskriver den der kommanderende General Hansen saaledes: Det er en smækker Mand af neppe midelmaadig Høide, med kort bruunt Haar, korte Mustacher af samme Farve, og et interessant Ansigt, hvis Træk just ikke ere smukke, men udtrykke Kløgt og Værdighed, og hvis Øine ere gjennemtrængende, men yderst venlige tillige. Hans hele Væsen tyder paa en bestemt og fast Karakter.
Ribe Stifts Adresseaviser, 1848-08-25
Tirsdagen den 1 Ang. slog Lynilden ned i Huusmand Jens Dalgaads Huus i Ørne Sogn, Hammerum Herred. Manden er ved Armeen. Konen og et 4-aarigt Pigebarn sadde i Stuen tilligemed en Nabokone. Barnet sad ved Kakkelovnen. Lynet foer ned ad Skorstenen til Kakkelovnen, dræbte Barnet, som blev siddende død i samme Stilling, foer ind igjennem Vinduet, som splintredes, og slog ned i Jorden tæt ved. J Huse antændtes Intet. De voxne Folk i Stuen bedøvedes, og da de kom til sig selv ilede de ud for at see og der var antændt Noget i Huset, og først da de vilde medtage Pigebarnet, mærkede de, at hun var død. Hun var truffen af Lynet paa Halsen og ned af Ryggen. (Aarh. Av.)
Ribe Stifts Adresseaviser, 1848-08-25
Fra Veile, den 17de Aug. Jdag har vor By igjen et meget krigerisk Udseende. En Mængde af vore Tropper ere dragne herigjennem, Alle vel tilmode, med stridbar holdning. – Ved en Forpostfægtning have vore Dragoner fanget en preussisk Jæger, en anden skal være skudt. – Natten imellem afvigte Mandag og Tirsdag, Kl. 12, var vort 1st Jægerkorps ude paa Rekognoscering og rykkede frem mod Christiansfeldt, hvor de angreb de fjendtlige Forposter. Reppe var dette rygtedes i den fjendtlige Leir, førend der i alle de omliggende Byer gjordes Allarm. Vore Tropper, der kun havde til Øiemed, at faae lidt Bevægelse i Leiren, trak dem derpaa i al Rolighed tilbage.
Ribe Stifts Adresseaviser, 1848-08-25
Fra Veile skrives i Byens Av. under 19. ds.; Til igaar Aftes, den sidste Jndskrivningstid, havde 29 Jndivider ladet sig indskrive som Vælgere til Rigsforsamlingen.
Ribe Stifts Adresseaviser, 1848-08-25
Nylig afdøde Proprietær Nissen til Spøttrup har ved sin Goddædighed stiftet sig et varigt Eftermæle. Han har saaledes i sit Testamente legeret de lærde Skoler i Ribe, Aalborg, Aarhuus, Randers, og Viborg med en Kapital af omtrent 12,000 Rbd. til hver, til trende Landsognes Fattigvæsen henved 42000 Rbd. og til Præmie-Uddeeling i Salling til Hesteavlens Fremme omtrent 12,000 Rbd. (Vib. Av.)
Ribe Stifts Adresseaviser, 1848-08-25
Ved den den 21. ds. offentlig foretagne Trækning af det 101. Klasselotteries 5. Klasse ere de større Gevinster faldne saaledes: I Gevinst paa 8,000 Rbd. paa Amben: 60192. i Do. paa 6,000 Rbd. paa Amben: 21372. 16 Gevinster paa 1,000 Rbd. paa Amberne: 21123, 86 193, 37357, 81. 75, 106, 62318, 36165, 62 337, 19286. De udkomne Bagtal ere: 123, 128, 149, 165, 192, 193, 217, 218, 232, 358, 368, 372, 379, 381, 388, 390, 406, 113, 490. (B. T.) Udnævnelser. Hs. Majest. har allern, beskikket. Sognepræst for Taagerup og Thorslunde Myder i Lollands Falsters Stift, T. J. C. Heramb, til Sognepræst for Errindlev og Olstrup Moder i samme Stift. (Besidderen af Baroniet Sønderkarle udøver jus proponendi til dette Sognekald; Sognepræst for Haderup Mhed i Ribe Stift, J. F.G. Hansen, til Sognepræst for Veggerslev og Villerso Myder i Aarhuus Stift, Kand. med og chir. H. C. Helweg til Stadslæge i Odense og Kand. chir. A. Esbensen til Distriktslæge i Odense Distrikt, Cram. juris C. J. Ballin til Kopist ved Bogholderiet i Kbhavns Raadstues 3. Sekretariat. Hs. Maj. har allern, forundt de kgl. konstituerede Toldassistenter ved Kbhavns Toldsted. J. C. Schreiber, C. Tuchsen og M. Larsen Bestallinger, og udnævnt Told- og KonsumtitionsUnderbetjent i Aarhuus, C. D. Pagh, Fuldmægtig ved Stemplingskontoret i Kbhavn, Kand. juris J. A. Bagger, Kammerskriver, Exam. juris P. F. Schumacher og Sekretær C.E. Zoffmann til kal konstituerede Toldassistenter ved førstnævnte Toldsted. Under 5. August er forhenv. Major og Guvernør over Establissementerne paa Kysten af Guinea J.C. Richelien meddeelt Afsked fra forommeldte hans tidligere Stilling. Endvidere er udnævnt: Lektorerne ved Veterinærskolen Dr. med. G. C. With og Dr. med. H. C. Bendz samt Dr. W. Lund i Brasilien til Professorer med Rang i 5. Klasse Nr. 8, Kand. D. C. Schumacher til Fuldmægtig og Kand. juris J. P. Petersen til Kopist i Justitskontoret under Kbhavns Kriminal- og Politiret, Kand. theol. J. F. Jngerslev til Adjunkt ved Sorø Akademies Skole og Opdragelsesanstalt. (B. T.)
Ribe Stifts Adresseaviser, 1848-08-25
Handelsefterretninger. Kornvarer ere stegne i Stockholm. Hvede stod 19 a 23 Rug 14, Byg 10 enh. Daler Rigsg. pr. svensk Tønde. Koursen paa Hamborg (90 D.) 129 enh. s. og i Christiania (3 M.) 101 enh. pCt.
Ribe Stifts Adresseaviser, 1848-08-25
Efterretning om ledige geistlige Embeder: Vestervig og Agger Sognekald i Aalborg Stift. Jndtægt: 1) Korntienden: 12 Tdr. Rug, 262 Tdr. Byg, 164 Tdr. Havre, deels in natura, deels efter Kapitelstart. Henimod Halvdelen svares efter konfirmeret Afkord. 2) Kvægtienden er indbefattet Korntienden. 3) Reiusion: 5 Tdr. Byg. 4) Pengeindtægt og Fisk af Agger c. 50 Rbd. 5) Smaarente: 7 Tdr. Rug, 150 Snese Æg, 25 Lpd. Ost. 6) Offer og Abeidentser c. 400 Rbd. 7) Præstegaardens Hartkorn er efter den nye Matrikul 4 Tdr. 5 Skpr. 3 Fdkr. 2 trefjerded. privilegeret og 2 Tdr. 5 Skpr. 1 Fdkr. enh. Alb. kontribuabelt. Af det sidste svarer Vestervig Kloster Skatter og Afgivter. Arealet er c. 41 Tdr. Agerland god Jord, foruden Hede, Eng og Mose med utilstrækkeligt Tørveskiær. - Udgivt: 1) Skatter c. 111 Rbd. 2) Renter og Afdrag paa et Byggelaan 71 Rbd. 10 s. 3) Erpenser og til Hjælpekassen, 19 Rbd. 3 Mk. 4) Til Klitarbeide 3 Rbd. 2 Mk. 5) Jnd løsningssummen er 500 Rbd. 6) Dragonhest holdes. – Jngen Enkepension bliver at svare. (Dep. T.)
Ribe Stifts Adresseaviser, 1848-08-25
Døde. Kjøbenhavn: Enkefrue A. M. Baadh. f. Volmeister, Kammerraad P. L. Holst, Jver Larsen, 64 A.; Birthe M. Frederiksen f. Valstrøm, Portner ved Charlottenborg og Bud ved Kunstakademiet, F. A. Frorup; Jda M. Kjerumgaard f. Gorm, 27 A.; Mad. S. N. C. Skouboe, f. Petersen; Muurm. L. Pabst fra Sorø, 56 A. Vesterbro, Destillator A. C. Møller, 58 A. Ringsted, Kirstine von Krogh, 26 A. Brandholt: Aftægtsgaardmand A. N. Buch. 84 A. Woldtofte Degnebolig: Maria Riber f. Gommesen, 44 A. Aalborg: Mad. L. Pontoppidan f. Glahn. Hammel Præstegaard. Christine C. S. Andresen f. Bay, 36 A. Veile. Enkemad. J. Bøgh. f. Schou, 77 A. Kronstad; Petersborg-Lods J. Jansen født i Flensborg og bosat i Helsingør, død af Kolera), 63 A.
Ribe Stifts Adresseaviser, 1848-08-25
Ribe. 10de Søndag efter Trinitatis, den 27. August, prædiker i Domkirken til Høimesse Hr. Stiftsprovst Dangaard. (Forlangt indrykket.)¬
Ribe Stifts Adresseaviser, 1848-08-25
J April Maaned gave Aadum Sogns Beboere frivillige Bidrag i Anledning af den udbrudte Krig og blev man enige om, at Pengene skulde sendes til Krigsministerens Dispontion; ligeledes bestemtes, at enhver Givers Navn og Bidrag skulde bekjendtgjøres i Ringkjøbing Avis. Paa denne Maade indkom en, i Forhold til Sognets Størrelse, ikke ubetydelig Sum, hvilken blev afleveret til Præsten, Hr. Pastor Møller, Sogneforstanderskabets Formand. Siden har man ikke hørt eller læst noget om den indkomne Sum, kun løber Rygtet med, at Bidraget endnu er i Hr. Pastorens Gjemme. Dette klinger saa utroligt, at man næsten ikke veed hvad man skal tænke derom. Om Sammenhængen ønsker man sig offentligt underrettet.
Ribe Stifts Adresseaviser, 1848-08-25
Snart skal en af Folkets Udvalgte bestaaende Rigsforsamling tage under Overveielse, hvilken Statsforfatning der maa ansees ønskelig for Danmark. Forsamlingens Opgave er ikke let, og den kan kun løses til Held for os og kommende Slægter ved at der til den vælges Mænd, der med opoffrende Fædrelandssind tillige ere i Besiddelse af Dygtighed, politisk Dannelse, Selvstændighed og Besindighed. Folket er kaldet til at vælge Rigsdagens Mænd, og Folkets Fremtid er derved paa en Maade lagt i dets egen Haand. Bliver Valgene i det Hele taget mindre heldige, kan deraf følge Feil i den vordende Statsforfatning, der i Fremtiden kunne medføre uendelige Ulykker for Staten, for os og vore Børn i mange Led. Ansvaret herfor hviler paa Vælgerne. Kommer Valgdagen uforberedt, bliver Valget et Slumpetræf. Men Valgdagen nærmer sig, og det fortjener derfor al Paaskjønnelse, at et Antal hæderlige, almeenagtede Mænd her i Ribe har forenet sig om at virke for et lykkeligt Valg. De have, som bekjendt, d. 17. dennes afholdt en Forsamling paa Raadstuen, hvortil var indbuden endeel af Byens og Omegnens Vælgere. I denne Forsamling er stillet endeel Valgeandidater, hvorpaa i Stiftstidende af 18, dennes henledes Opmærksomhed. Hermed er et Skridt gjort fremad; men det er at haabe, at Dhrer, som have bevirket dette, ikke dermed lade det beroe. Der staaer formeentlig tilbage for deres Vedkommende, at de indbyde samtlige Vælgere i det 3die Distrikt af Ribe Amt (see Ribe Av. Nr. 90) til et Møde, hvor man skulde søge at blive enig om, paa hvilken enkelt Valgeandidat der ved det forestaaende Valg skal vælges, og dernæst udvælge en Committee til at virke for og samle Stemmer for dette Valg.
Ribe Stifts Adresseaviser, 1848-08-25
Det er imidlertid for vælgerne af Jnteresse at vide om Dhrer, ansee deres Virksomhed med Hensyn til Ledelsen af det forestaaende Valg for tilendebragt, eller ikke; og man skulde derfor opfordre dem til offentlig at yttre sig derom, om mueligt i næste Tidende, da det antages, at der ikke er megen Tid at lade gaae ubenyttet hen.
Ribe Stifts Adresseaviser, 1848-08-25
Vi skulle tillade os at anmode de Mænd, der muligen maatte stille sig i Spidsen for Tilvejebringelse af et offentlig Prøve-Valgmøde, om at tage det af nogle Beboere i Gjording-Malt Herreder, gjorte Forslag (see f. Av.) under Overveielse for der indbydes til et saadant offentligt Møde.
Ribe Stifts Adresseaviser, 1848-08-25
Redakt. Bekjendtgjørelser. Til 1. Novbr. d. A. kan en duelig, og skikkelig Jomfru, der kan deeltage i Bestyrelsen af en Huusholdning paa Landet, faae Condition hos en Præst imellem Ribe og Haderslev. Adressekontoiret anviser. Mærk.